
Parlamentul  României

Camera  Deputaţilor

Comisia pentru industrii si servicii

PLx32/2013                                                                        Bucureşti 06.03.2013       
                                                                                                23/45/2013
BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul asupra  proiectului de Lege pentru aprobarea Ordonanţei de urgenţă a Guvernului nr. 65/2012 privind aprobarea unor măsuri pentru constituirea stocurilor minime de siguranţă pentru ţiţei şi produse petroliere în anul 2012, transmis cu adresa PLx. 32 din 18 februarie 2013 şi înregistrat cu nr.23/45 din 19 februarie  2013. 

Prin obiectul de reglementare şi conţinutul său, proiectul de lege face parte din categoria legilor ordinare.

PREŞEDINTE,

Iulian Iancu

Parlamentul  României

Camera  Deputaţilor

Comisia pentru industrii si servicii

RAPORT  
asupra proiectului de Lege pentru aprobarea Ordonanţei de urgenţă a Guvernului nr. 65/2012 privind aprobarea unor măsuri pentru constituirea stocurilor minime de siguranţă pentru ţiţei şi produse petroliere în anul 2012

În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru industrii şi servicii a fost sesizată spre dezbatere în fond, în procedură de urgenţă, cu proiectul de Lege  pentru aprobarea Ordonanţei de urgenţă a Guvernului nr. 65/2012 privind aprobarea unor măsuri pentru constituirea stocurilor minime de siguranţă pentru ţiţei şi produse petroliere în anul 2012, transmis cu adresa PLx. 32 din 18 februarie 2013 şi înregistrat cu nr.23/45 din 19 februarie  2013. 
Senatul în calitate de primă Cameră sesizată a adoptat proiectul de lege,  în şedinţa din 12 februarie  2013. 

Proiectul de ordonanţă de urgenţă  are ca obiect de reglementare aprobarea unor măsuri pentru constituirea stocurilor minime de siguranţă pentru ţiţei şi produse petroliere în anul 2012, în sensul creării cadrului legal necesar aplicării, pentru anul 2012, a prevederilor Directivei 2006/67/CE privind obligaţia statelor membre de a menţine stocuri minime de ţiţei şi/sau produse petroliere, dispoziţiile Ordonanţei de urgenţă a Guvernului nr. 54/2002 rămânând în continuare în vigoare.

Consiliul Legislativ a avizat favorabil  proiectul de Lege, cu unele observaţii şi propuneri, aviz transmis cu adresa nr. 871 din 29.10.2012.
Comisia pentru buget, finanţe şi bănci a avizat favorabil proiectul de Lege, aviz transmis cu adresa nr. 22/55/26.02.2013.

Comisia juridică, de disciplină şi imunităţi a  avizat favorabil proiectul de Lege, aviz transmis cu adresa nr. PL-x. 32/27.02.2013.
Potrivit prevederilor art.61 din Regulamentul Camerei Deputaţilor, republicat,  Comisia pentru industrii şi servicii a dezbătut proiectul de Lege menţionat mai sus în şedinţa din data de  06.03.2013.                                                                                                

           În urma dezbaterilor, membrii comisiei au hotărât, cu majoritate de voturi, să supună plenului Camerei Deputaţilor, spre dezbatere şi adoptare, proiectul de Lege pentru aprobarea Ordonanţei de urgenţă a Guvernului nr. 65/2012 privind aprobarea unor măsuri pentru constituirea stocurilor minime de siguranţă pentru ţiţei şi produse petroliere în anul 2012, în forma adoptată de Senat.


La dezbateri au mai participat invitaţi din partea Administraţiei Naţionale a Rezervelor de Stat şi Probleme Speciale, domnul Secretar general Caraligea Ciprian şi domnul Manu Corneliu – şef serviciu juridic. 


La lucrările comisiei au fost prezenţi 23 de deputaţi din totalul de 29 de deputaţi membri ai comisiei.
Prin obiectul de reglementare şi conţinutul său, proiectul de lege face parte din categoria legilor ordinare.

Potrivit prevederilor art. 75 alin. (1)  din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor, republicat, Camera Deputaţilor este Camera decizională pentru acest proiect de lege.

                  PREŞEDINTE,                                                  SECRETAR,
                   Iulian Iancu                                                     Antal Istvan
        Consilier parlamentar,

         
Viorica Petraşcu

